SHBA: Ligji për shërbimin shëndetësor, vazhdojnë debatet
Komisioni i Senatit për Financat ka miratuar një projekt-ligj për reformimin në shkallë të gjerë të sistemit shëndetësor
Kur u hodh në votë projekt-ligji, Senatorja Olympia Snow ishte e para republikane që mbështeti reformën. Por debati mbi kujdesin shëndetësor nuk ka përfshirë vetëm ligjvënësit. Lobistët e kanë ndjekur me vëmendje këtë çështje. Ekspertë të politikave shtetërore thonë se organizata që përfaqësojnë interesat e kompanive të sigurimeve, spitalet dhe industrinë farmaceutike kanë ndikim të madh në këtë debat. Nga ana tjetër e debatit po përpiqen të ushtrojnë ndikimin e tyre grupe që përfaqësojnë interesat e konsumatorëve dhe sindikatat. Në Uashington, fitorja që siguroi Presidenti Obama me miratimin e projekt-ligjit për kujdesin shëndetësor në Komisionin për Financat shënon një hap përpara në përpjekjet për të reformuar kujdesin shëndetësor. Në bazë të projekt-ligjit të fundit, pjesës më të madhe të amerikanëve do t’u kërkohet të blejnë sigurime shëndetësore ose do të ndëshkohen me gjobë. Kompanitë e sigurimeve nuk do të kenë të drejtë t’u mohojnë mbulim shëndetësor personave që kanë ndonjë problem ekzistues me shëndetin. Por projekt-ligji has në kundërshtim të fortë. Një raport i ri nga industria e sigurimeve thekson se reforma do t’i shtojë deri në 4 mijë dollarë shumës vjetore që paguajnë familjet në fondin e kompanisë së sigurimeve. Karen Ignagni është presidente e kompanisë America’s Health Insurance Plans. Ajo thotë se projekt-ligji i miratuar nga Komisioni i Senatit nuk përfshin ndëshkime të mjaftueshme, në mënyrë që t’i detyrojë amerikanët të blejnë sigurime. - thotë ajo. 7 muaj më parë, kjo kompani sigurimesh u zotua të mbështeste presidentin Obama: Pedagogia e Universitetit Georgetown Judy Feder thotë se lobistët shpesh ndryshojnë pikëpamje me evolimin e projekt-ligjit në Kongres. Zonja Feder thotë se interesat e këtyre grupeve luajtën një rol kyç në bllokimin e reformave në kujdesin shëndetësor, kur Presidenti Bill Klinton ishte në Shtëpinë e Bardhë. Në fillim të viteve ’90, një grup që përfaqësonte interesat e industrisë së sigurimeve u përpoq të ngjallte panik në publikun amerikan me këtë reklamë: thotë zonja Feder. Ka kaluar më shumë se një dekadë dhe kundërshtimi ndaj reformave është bërë më i fortë. Industria e sigurimeve si dhe shoqata më e madhe e mjekëve po mbështet presidentin Obama, duke e balancuar disi betejën. Eskpertët e politikave shtetërore thonë se presioni ndaj ligjvënësve dhe përhapja e panikut tek amerikanët janë mjete që përdorin lobistët për të ndikuar tek rezultati i politikave që debaton Kongresi. Të dyja palët po përdorin frikën. Forma përfundimtare e reformës ende nuk dihet. Mbetet shumë punë deri në realizimin e ndryshimeve të propozuara. Dhoma e Përfaqësuesve dhe Senati duhet të ndërthurin variantet e tyre. Përsa i përket dilemës se cila anë do të dalë e fituar, kjo do të varet nga evolimi i opinionit publik dhe qëndrimit të ligjvënësve ndaj reformës.//lk